GET A GRIP on anxiety: Early intervention towards children at risk
Independent Research Fund Denmark
KU - SAMF - Psykologi
Angst er den hyppigst forekommende psykiske lidelse i barndommen. Ubehandlet angst øger risikoen for skolefravær i barndommen og for førtidspension i voksenlivet. Angst i barndommen udgør også en stor omkostning for samfundet, grundet tabt produktion fra arbejdende forældre, der er nødsaget til at blive hjemme for at passe deres angste barn. Angst udgør derved en væsentlig udfordring for samfundet. For at løse denne udfordring skal vi udvikle målrettede evidensbaserede økonomisk fordelagtige tidlige indsatser, der kan anvendes i børnenes hverdag. De tidlige indsatser skal målrettes de mekanismer, der fastholder angsten, og tilbydes til familier, der har gavn af disse. Desværre har vi endnu ikke identificeret hverken mekanismerne eller hvad der karakteriserer familier, der har gavn af tidlig indsats på området. Vores projekt integrerer teoretisk forskning og interventionsforskning. Vi opnår dette ved at undersøge effekten af to former for tidlige indsatser med eller uden terapeutstøtte i et randomiseret kontrolleret forsøg. Indsatserne er baseret på selvhjælpsinterventionen ’FÅ STYR PÅ angsten’, der lærer forældre at sætte tidligt ind og behandle angst hos deres barn. Vi undersøger effekten af de tidlige indsatser, hvilke mekanismer, der fastholder problemerne og hvem tidlige indsatser virker for i en integration af teori og praksis.
Research Projects (Max 10 MDKK) / DFF-Forskningsprojekt2 - Tidlig indsats / grant